Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: szóló 217/1998. (XII. 30.) Korm. rendeletben foglalt határidõket betartva a kampány során eleget tett. (1018/A/2006,
Paragraph Index: 180

szóló 217/1998. (XII. 30.) Korm. rendeletben foglalt határidõket betartva a kampány során eleget tett. (1018/A/2006, 1054/A/2006 –1068/A/2006, 1122/A/2006) Egy állampolgár abban kért állásfoglalást, hogy egy pártnak, egy egyesületnek, egy klubnak, egy vallási közösségnek vannak-e személyiségi jogai, hogy jogszerûen nyilvánosságra hozható-e mindaz, ami e szervezetek nem nyilvános összejövete- 2007/67/II. szám lein elhangzik. A biztos leszögezte, hogy a felvetett kérdést illetõen csak részben rendelkezik kompetenciával. Utalt arra, hogy az Avtv. szerint személyes adata csak természetes személyeknek van, e jog védelme tehát csak õket illeti meg. Amennyiben a felsorolt szervezetek nem-nyilvános üléseirõl a résztvevõk hozzájárulása nélkül információk (például hang- vagy képfelvételek) kerülnek ki, ez felvetheti az ott részt vevõ személyek személyes adatainak sérelmét. Emiatt az érintettek bírósági eljárást kezdeményezhetnek, vagy panasszal fordulhatnak az adatvédelmi biztoshoz. Ugyanakkor a jogi személyeknek is vannak személyiségi jogaik. Ilyen a magántitokhoz való jog, mely az Alkotmány 59. § (1) bekezdése szerint egyben alkotmányos jog is. A magántitok sérelme esetén – jóllehet ez kétségtelenül határos a személyes adatok megsértésével – az adatvédelmi biztosnak nincs módja eljárni, de a hazai jogrendszerben van más megfelelõ jogorvoslati lehetõség. A magántitok ugyanis polgári jogi és büntetõjogi védelem alatt áll. (1054/K/2006) 2006 szeptemberében az adatvédelmi biztos közleményt adott ki az információs jogok tiszteletben tartásának fontosságáról. Ebben hangsúlyozta: „Az elmúlt hét politikai, közéleti eseményei kapcsán ismételten tapasztalnom kellett, hogy a politikusok, közéleti szereplõk részérõl egyre több fenyegetés éri az alkotmányos jogokat. Az adatvédelem és az információszabadság országgyûlési biztosaként elfogadhatatlannak tartom, hogy az információs jogok a politikai viták és konfliktusok áldozatává vagy harci fegyverévé legyenek. A szabad véleménynyilvánítás nem járhat mások jogainak sérelmével. A felfokozott politikai hangulat nem jelent felmentést az alól, hogy az adatok jogellenes gyûjtése, átadása, nyilvános közlése a személyes adatok védelméhez való jog megsértését jelenti, amely súlyosabb esetben büntetõjogi felelõsségre vonást is eredményezhet. Nem hagyhatom szó nélkül, hogy a tüntetéseken, rendezvényeken, az azokról tudósító híradásokban szereplõ személyek – politikusok, közéleti személyiségek, nyilvánossághoz jutó állampolgárok – másokról olyan tartalommal nyilatkoznak, amely túllép a szabad véleménynyilvánításhoz való jog gyakorlásán, és nem csupán az érintettek becsületét, jó hírnevét, de személyes adataik védelméhez való jogát is sérti. A magyar adatvédelmi szabályok szerint egyes személyes adatok – többek között az egészségi állapotra, faji eredetre, nemzeti és etnikai kisebbséghez tartozásra, vallásos meggyõzõdésre vonatkozó adatok – fokozott védelem alatt állnak. Az ilyen, különleges adatokkal kapcsolatban elkövetett visszaélés – például egyes személyek vallásos meggyõzõdésének nyilvánosságra hozatala – akár bûntettet is megvalósíthat, és három évig terjedõ szabadságvesztést vonhat maga után. Nyomatékkal hangsúlyozom továbbá, hogy az információszabadság nem pártpolitikai harci eszköz, hanem a polgároknak a rendszerváltáskor született alkotmányos joga, hogy az államot ellenõrizzék.” (1459/H/2006) Egy állampolgár adatvédelmi biztosi vizsgálatot és intézkedéseket kezdeményezett a miniszterelnök szeptemberben nyilvánosságra került beszédével kapcsolatban. A vizsgálat megállapította, hogy a panasz által felvetett ügyben az adatvédelmi biztosnak nincs hatásköre. Ugyanakkor általános jogi állásfoglalást adott arra vonatkozóan, hogy a miniszterelnököt milyen kötelezettségek terhelik a közérdekû adatok nyilvánosságának biztosításával kapcsolatban. Az Alkotmány, az alkotmánybírósági határozatok, a hatályos jogszabályok és érvényes hazai és nemzetközi jogelvek alapján a biztos megállapította, hogy a miniszterelnök állami vezetõként köteles a pozíciójához kötõdõ feladatkörében a magyar társadalmat foglalkoztató kérdésekben a közvélemény rendszeres, pontos és tényszerû tájékoztatására. A tájékoztatási kötelezettség különösen kiterjed az állami költségvetéssel összefüggõ közérthetõ információk és következtetések nyilvánosságra hozatalára. Az adatoknak pontosaknak és tényszerûeknek kell lenniük. A nyilvánvalóan hamis vagy meghamisított információk ugyanis az állampolgárok félrevezetését, az állam mûködésének átláthatatlanságát eredményezik, ezáltal a jogállamiság és a demokratikus alapelvek, valamint az alkotmányos jogok egyértelmû megsértésével járnak.

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes